CELEX: C2007/129/45
Language: mt
Date: 2007-06-09 00:00:00
Title: Kawża F-33/07: Rikors ippreżentat fl- 10 ta' April 2007 — Toronjo Benitez vs Il-Kummissjoni

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/26
            
         Rikors ippreżentat fl-10 ta' April 2007 — Toronjo Benitez vs Il-Kummissjoni
   (Kawża F-33/07)
   (2007/C 129/45)
   Lingwa tal-kawża: Il-Franċiż
   Partijiet
   
      Rikorrent: Alberto Toronjo Benitez (Brussell, il-Belġju) (rappreżentanti: S. Orlandi, J.-N. Louis, A. Coolen u E. Marchal, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara l-illegalità ta' l-Artikolu 2 tad-Deċiżjoni tal-Kummissjoni dwar il-proċedura ta' promozzjoni ta' l-uffiċjali mħallsa taħt l-allokazzjoni “Riċerka ”tal-baġit ġenerali (kemm fil-verżjoni tagħha tas-16 ta' Ġunju 2004 kif ukoll ta' l-20 ta' Lulju 2005) (iktar 'il quddiem l-“ewwel deċiżjoni kkontestata”);
            
         
               —
            
            
               tannulla d-deċiżjoni tal-Kummissjoni li tneħħi l-44.5 punt mingħand ir-rikorrent li huwa akkumula bħala aġent temporanju (iktar 'il quddiem it-“tieni deċiżjoni kkontestata”);
            
         
               —
            
            
               tikkundanna lill-konvenuta tbati l-ispejjeż.
            
         Motivi u argumenti prinċipali
   Ir-rikorrent li beda jaħdem mal-Kummissjoni fis-16 ta' Jannar 2000 bħala aġent temporanju fid-direzzjoni ġenerali (iktar 'il quddiem DĠ) “Riċerka”, ġie nnominat uffiċjal fi ħdan dan l-istess DĠ mis-16 ta' April 2004. Fl-1 ta' Mejju 2005, huwa ġie ttrasferit fid –DĠ “Relex”. B'ittra tas-16 ta' Ġunju 2006, huwa ġie informat li l-punti li kien kiseb bħala aġent temporanju kienu tneħħew, skond l-ewwel deċiżjoni kkontestata, safejn huwa kien effettwa ċaqliq minn post li kien jirriżulta mill-parti “Funzjonament ”tal-baġit ġenerali qabel l-iskadenza tat-terminu ta' sentejn mir-reklutament tiegħu bħala uffiċjal taħt perijodu ta' prova għal post li jirriżulta mill-parti “Riċerka ”mill-imsemmi baġit.
   In sostenn ta' l-azzjoni tiegħu, ir-rikorrent jinvoka primarjament il-ksur tal-prinċipji ta' ċertezza legali, ta' legalità ta' l-atti amministrattivi u ta' protezzjoni tad-drittijiet miksuba, l-irtirar mill-awtorità li għandha setgħa ta' nomina (AIPN) ta' deċiżjoni illegali li tikkostitwixxi drittijiet suġġettivi li għandhom iseħħu fi żmien raġonevoli, li mhuwiex il-każ tat-tieni deċiżjoni kkontestata.
   Barra minn hekk, ir-rikorrent isostni li l-Artikolu 2 tat-tieni deċiżjoni kkontestata joħloq diskriminazzjoni kontra uffiċjali mħallsa taħt l-allokazzjonijiet “Riċerka ”li jitolbu li jiġu ttrasferiti qabel ma jiskadi t-terminu ta' sentejn mir-reklutament tagħhom, safejn l-uffiċjali jitilfu l-punti tagħhom wara t-trasferiment, filwaqt li l-uffiċjali li jiġu ttrasferiti ex officio jew li jokkupaw postiiet li huma kkunsidrati bħala sensittivi jżommu l-punti tagħhom.